Návrh ROZHODNUTIE RADY o stanovisku, ktoré má Európska únia zaujať v Rade ministrov AKT – EÚ k štatútu Juhosudánskej republiky v súvislosti s Dohodou o partnerstve medzi členmi skupiny afrických, karibských a tichomorských štátov a Európskym spoločenstvom a jeho členskými štátmi /* COM/2012/0213 final - 2012/0107 (NLE) */





DÔVODOVÁ SPRÁVA Dňa 23. júna 2000 členovia skupiny afrických, karibských a tichomorských štátov (ďalej len „štáty AKT“) na jednej strane a Európske spoločenstvo a jeho členské štáty na strane druhej podpísali v Cotonou (Benin) dohodu o partnerstve (ďalej len „dohoda z Cotonou“). Štáty AKT a Európske spoločenstvo a jeho členské štáty podpísali 25. júna 2005 v Luxemburgu dohodu, ktorou sa mení a dopĺňa dohoda z Cotonou. V nadväznosti na ratifikáciu revidovaného znenia dohody Európskym spoločenstvom a jeho členskými štátmi a dvoma tretinami štátov AKT zmenená a doplnená dohoda z Cotonou nadobudla platnosť 1. júla 2008 v súlade s jej článkom 93 ods. 3. Štáty AKT a Európska únia podpísali 22. júna 2010 v Ouagadougou dohodu, ktorou sa druhýkrát mení a dopĺňa dohoda z Cotonou, ktorá sa predbežne vykonáva od 31. októbra 2010. Dňa 9. júla 2011 Južný Sudán oficiálne vyhlásil svoju nezávislosť od Sudánu ako výsledok referenda o sebaurčení, ktoré sa uskutočnilo na základe komplexnej mierovej dohody z roku 2005. Listom z 20. marca 2012 zaslaným predsedovi Rady ministrov AKT – EÚ prostredníctvom Generálneho sekretariátu Rady Európskej únie minister zahraničných vecí a medzinárodnej spolupráce Juhosudánskej republiky Nhial Deng Nhial oficiálne požiadal o pristúpenie k dohody z Cotonou v súlade s ustanoveniami článku 94 dohody. Juhosudánska republika požiadala, aby jej bol v medziobdobí udelený štatút pozorovateľa, kým sa neukončí proces pristúpenia, aby sa tak mohla zúčastňovať na práci spoločných inštitúcií zriadených na základe dohody z Cotonou. Európska únia by mala kladne odpovedať na tieto žiadosti, ktoré by mali byť schválené formálnym rozhodnutím Spoločnej rady ministrov AKT – EÚ na ich stretnutí na Vanuatu, ktoré sa uskutoční v dňoch 14. a 15. júna 2012. Štatút pozorovateľa by sa mal udeliť dovtedy, kým orgány Juhosudánskej republiky nebudú v stave uložiť akt o pristúpení, čo sa predpokladá najneskôr 20. novembra 2012 bez toho, aby bola dotknutá možnosť, aby tak Južný Sudán urobil v skoršom termíne. Európsky parlament bude o tom informovaný v súlade s článkom 218 ods. 10 Zmluvy o fungovaní Európskej únie. Komisia preto navrhuje, aby Rada prijala priložený návrh stanoviska EÚ k štatútu Juhosudánskej republiky v súvislosti so zmenenou a doplnenou dohodou z Cotonou. 2012/0107 (NLE) Návrh ROZHODNUTIE RADY o stanovisku, ktoré má Európska únia zaujať v Rade ministrov AKT – EÚ k štatútu Juhosudánskej republiky v súvislosti s Dohodou o partnerstve medzi členmi skupiny afrických, karibských a tichomorských štátov a Európskym spoločenstvom a jeho členskými štátmi RADA EURÓPSKEJ ÚNIE, so zreteľom na Zmluvu o fungovaní Európskej únie, a najmä na jej článok 217 v spojení s článkom 218 ods. 9, so zreteľom na návrh Európskej komisie, keďže: (1) Dohoda o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej, podpísaná v Cotonou 23. júna 2000[1] a prvýkrát zmenená a doplnená v Luxemburgu 25. júna 2005[2] (ďalej len „dohoda z Cotonou“) nadobudla platnosť 1. júla 2008 v súlade s jej článkom 93 ods. 3. Dohoda z Cotonou bola druhýkrát zmenená a doplnená v Ouagadougou 22. júna 2010[3]. Druhýkrát zmenená a doplnená dohoda z Cotonou sa predbežne vykonáva od 31. októbra 2010[4]. (2) V článku 94 dohody z Cotonou sa ustanovuje, že každá žiadosť štátu o pristúpenie sa predkladá Rade ministrov AKT – EÚ na schválenie. (3) Dňa 20. marca 2012 Juhosudánska republika predložila žiadosť o pristúpenie podľa článku 94 dohody z Cotonou, ako aj žiadosť o udelenie štatútu pozorovateľa, ktorý jej umožní účasť na spoločných inštitúciách zriadených na základe dohody z Cotonou až do ukončenia prístupového procesu. (4) Schválenie pristúpenia Južného Sudánu Radou ministrov AKT – EÚ a udelenie dočasného štatútu pozorovateľa Južnému Sudánu do 20. novembra 2012 Radou ministrov AKT – EÚ by mala Európska únia schváliť. Juhosudánska republika by mala najneskôr do uvedeného dátumu uložiť akt o pristúpení na Generálnom sekretariáte Rady Európskej únie a Sekretariáte štátov AKT, ktorí sú depozitármi dohody. (5) V reakcii na tieto žiadosti je preto vhodné vypracovať stanovisko, ktoré EÚ prijme v Rade ministrov AKT – EÚ, PRIJALA TOTO ROZHODNUTIE: Jediný článok Stanovisko Európskej únie v Rade ministrov AKT – EÚ k záležitosti Juhosudánskej republiky, a to žiadosti o pristúpenie k dohode z Cotonou v znení zmien a doplnení z Luxemburgu a Ouagadougou a žiadosti o udelenie štatútu pozorovateľa je, aby boli tieto žiadosti prijaté za podmienok uvedených v návrhu rozhodnutia Rady ministrov AKT – EÚ, ktorý je pripojený k tomuto rozhodnutiu. Štatút pozorovateľa bude platný do 20. novembra 2012. Juhosudánska republika by mala pred týmto dátumom uložiť akt o pristúpení na Generálnom sekretariáte Rady Európskej únie a Sekretariáte štátov AKT. Formálne a menšie zmeny tohto návrhu rozhodnutia Rady ministrov AKT – EÚ možno dohodnúť bez toho, aby bolo potrebné zmeniť a doplniť toto rozhodnutie vrátane jeho prílohy. V Bruseli Za Radu predseda PRÍLOHA Návrh Rozhodnutie č. ../…. RADY MINISTROV AKT – EÚ, z […], o udelení štatútu pozorovateľa a následnom pristúpení Juhosudánskej republiky k Dohode o partnerstve medzi členmi skupiny afrických, karibských a tichomorských štátov a Európskym spoločenstvom a jeho členskými štátmi RADA MINISTROV AKT – EÚ, so zreteľom na Dohodu o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej, podpísanú v Cotonou 23. júna 2000[5], prvý krát zmenenú a doplnenú v Luxemburgu 25. júna 2005[6] a druhýkrát zmenenú a doplnenú v Ouagadougou 22. júna 2010[7] (ďalej len „dohoda z Cotonou“), a najmä na jej článok 94, so zreteľom na rozhodnutie Rady ministrov AKT – EÚ č. 1/2005 z 8. marca 2005 o schválení rokovacieho poriadku Rady ministrov AKT – EÚ[8], a najmä na jeho článok 8 ods. 3, keďže: (1) Dohoda z Cotonou nadobudla platnosť 1. júla 2008 v súlade s jej článkom 93 ods. 3. Prvýkrát bola zmenená a doplnená v Luxemburgu 25. júna 2005 a druhýkrát v Ouagadougou 22. júna 2010. Dohoda v znení druhej revízie sa predbežne vykonáva od 31. októbra 2010[9]. (2) V článku 94 dohody z Cotonou sa ustanovuje, že každá žiadosť štátu o pristúpenie sa predkladá Rade ministrov AKT – EÚ na schválenie. (3) Dňa 20. marca 2012 Juhosudánska republika predložila žiadosť o pristúpenie podľa článku 94 dohody z Cotonou a žiadosť o udelenie štatútu pozorovateľa, ktorý jej umožní účasť na spoločných inštitúciách zriadených na základe dohody z Cotonou až do ukončenia prístupového procesu. (4) Štatút pozorovateľa by mal byť platný do 20. novembra 2012. Juhosudánska republika by mala pred týmto dátumom uložiť akt o pristúpení u depozitárov dohody z Cotonou, a to na Generálnom sekretariáte Rady Európskej únie a na Sekretariáte štátov AKT. ROZHODLA TAKTO: Článok 1 Schválenie žiadosti o pristúpenie a žiadosti o štatút pozorovateľa Žiadosť Južného Sudánu o pristúpenie k Dohode o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej, podpísanej v Cotonou 23. júna 2000, prvýkrát zmenenej a doplnenej v Luxemburgu 25. júna 2005 a druhýkrát zmenenej a doplnenej v Ouagadougou 22. júna 2010, sa týmto schvaľuje. Južný Sudán má štatút pozorovateľa do 20. novembra 2012. Do uvedeného dňa uloží akt o pristúpení u depozitárov dohody z Cotonou, a to na Generálnom sekretariáte Rady Európskej únie a na Sekretariáte štátov AKT. Článok 2 Nadobudnutie účinnosti Toto rozhodnutie nadobúda účinnosť dňom nasledujúcim po jeho prijatí. V Bruseli Za Radu ministrov AKT – EÚ predseda [1] Ú. v. ES L 317, 15.12.2000, s. 3. [2] Dohoda, ktorou sa mení a dopĺňa Dohoda o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej, podpísaná v Cotonou 23. júna 2000 (Ú. v. EÚ L 209, 11.8.2005, s. 27). [3] Dohoda, ktorou sa druhýkrát mení a dopĺňa Dohoda o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej, podpísaná v Cotonou 23. júna 2000, prvýkrát zmenená a doplnená v Luxemburgu 25. júna 2005 (Ú. v. EÚ L 287, 4.11.2010, s. 3). [4] Rozhodnutie Rady Ministrov AKT – EÚ č. 2/2010 z 21. júna 2010 (Ú. v. EÚ L 287, 4.11.2010, s. 68). [5] Ú. v. ES L 317, 15.12.2000, s. 3. [6] Dohoda, ktorou sa mení a dopĺňa Dohoda o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej, podpísaná v Cotonou 23. júna 2000 (Ú. v. EÚ L 209, 11.8.2005, s. 27). [7] Dohoda, ktorou sa druhýkrát mení a dopĺňa Dohoda o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej, podpísaná v Cotonou 23. júna 2000, prvýkrát zmenená a doplnená v Luxemburgu 25. júna 2005 (Ú. v. EÚ L 287, 4.11.2010, s. 3). [8] Ú. v. EÚ L 95, 14.4.2005, s. 44. [9] Rozhodnutie Rady Ministrov AKT – EÚ č. 2/2010 z 21. júna 2010 (Ú. v. EÚ L 287, 4.11.2010, s. 68).